recursal/SuperWikiNEXT-32B huggingface dataset:
ऍप्सिलन पॅगासाई पर्णिन अश्व तारामंडल में 'ε' के चिह्न द्वारा नामांकित तारा है
**ऍप्सिलन पॅगासाई**, जिसका बायर नाम भी यही (ε Pegasi या ε Peg) है, पर्णिन अश्व तारामंडल का सब से रोशन तारा है। यह पृथ्वी से दिखने वाले तारों में से ८२वाँ सब से रोशन तारा है। इसकी पृथ्वी से देखी गई चमक (सापेक्ष कान्तिमान) +२.४ मैग्नीट्यूड है। ऍप्सिलन पॅगासाई हमसे लगभग ७०० प्रकाश वर्ष की दूरी पर स्थित है।

अन्य भाषाओँ में
---------------

ऍप्सिलन पॅगासाई तारे को अंग्रेज़ी में "एनफ़" (Enif) भी कहते हैं, जो अरबी के "अल-एनफ़" (الأنف‎) से लिया गया है, जिसका अर्थ "नाक" है।

विवरण
-----

ऍप्सिलन पॅगासाई K2 Ib श्रेणी का नारंगी महादानव तारा है, जिसका द्रव्यमान हमारे सूरज के द्रव्यमान का १० से ११ गुना और व्यास (डायामीटर) हमारे सूरज के व्यास का १५० गुना है। इसकी तारे की निहित चमक (निरपेक्ष कान्तिमान) सूरज की लगभग ६,७०० गुना है। इसका सतही तापमान ४,४६० कैल्विन अनुमानित किया गया है। खगोलशास्त्रियों ने अंदाज़ा लगाया है कि यह अपने जीवन के अंत में आ पहुँचा है और कुछ ही दसियों लाखों सालों में या तो एक महानोवा (सुपरनोवा) धमाके में ध्वस्त हो जाएगा या फिर एक सफ़ेद बौना बनकर जीवनकाल अंत करेगा। यह एक परिवर्ती तारा भी है जिसकी चमक +०.७ से +३.५ मैग्नीट्यूड के बीच बदलती है। इसकी वजह इसकी सतह से उठती भीमकाय लपटों को माना जाता है हालाँकि इसका पक्का कारण ज्ञात नहीं है।

इन्हें भी देखें
---------------

* पर्णिन अश्व तारामंडल
* सबसे रोशन तारों की सूची
* महादानव

सन्दर्भ
-------

1. ↑  Fred Schaaf. "The brightest stars: discovering the universe through the sky's most brilliant stars". John Wiley and Sons, 2008. आई॰ऍस॰बी॰ऍन॰ 9780471704102. मूल से 14 अप्रैल 2016 को पुरालेखित. अभिगमन तिथि 26 अक्तूबर 2011.
**ऍरिस** (प्रतीक: ⯰) हमारे सौर मण्डल का सब से बड़ा ज्ञात बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "138119 ऍरिस" है। ऍरिस हमारे सौर मण्डल में सूरज की परिक्रमा करती सभी ज्ञात खगोलीय वस्तुओं में से नौवी सबसे बड़ी वस्तु है। इसका व्यास (डायामीटर) 2,300 - 2,600 किमी अनुमानित किया जाता है। इसका द्रव्यमान (मास) यम (प्लूटो) से 27% ज़्यादा और पृथ्वी के द्रव्यमान का केवल 027% है।

ऍरिस की खोज सन् 2004 में की गयी थी। यह एक वरुण-पार वस्तु है (यानि वरुण (नॅप्टयून) की कक्षा से भी बाहार है)। ऍरिस सूरज से बेहद दूर है और काइपर घेरे से भी बाहर एक बिखरे चक्र नाम के क्षेत्र में स्थित है। 2011 में यह सूरज से 96.6खगोलीय इकाई की दूरी पर था, जो प्लूटो से भी तीन गुना अधिक है। ऍरिस के इर्द-गिर्द इसका उपग्रह डिस्नोमिया परिक्रमा करता है। आज की तारीख़ में ऍरिस और डिस्नोमिया हमारे सौर मण्डल की सब से दूरी पर स्थित प्राकृतिक वस्तुएँ हैं।

अन्य भाषाओँ में
---------------

ऍरिस को अंग्रेज़ी में "Eris" और डिस्नोमिया को अंग्रेज़ी में "Dysnomia" लिखते हैं। ऍरिस का नाम प्राचीन यूनानी धर्म की एक देवी, ऍरिस (Ἔρις), से लिया गया है जो विवाद और लड़ाई-झगड़े की देवी मानी जाती थीं।

कक्षा और परिक्रमा
-----------------

ऍरिस को सूरज की एक पूरी परिक्रमा लेने में 557 साल लग जाते हैं। ऍरिस की कक्षा सौर मण्डल के चपटे चक्र से तिरछी है। परिक्रमा करता हुआ यह आधे समय के लिए उस चक्र से ऊपर उठ होता है और बाक़ी आधे समय के लिए नीचे आ जाता है। इसके परिक्रमा कक्ष का सौर मण्डल के चक्र से 44 डिग्री का कोण है।

ऍरिस की बनावट
-------------

ऍरिस की सतह का एल्बीडो (सफ़ेदपन या चमकीलापन)0.86 है, जो सौर मण्डल की किसी भी अन्य वस्तु से अधिक है, सिवाय शनि के उपग्रह ऍनसॅलअडस के। वैज्ञानिक इसकी वजह यह बताते हैं के ऍरिस एक सूरज से अत्यंत दूर बहुत ही ठन्डे इलाक़े में है और उसकी सतह पर जमी हुई मीथेन गैस की चमकीली बर्फ़ हमेशा रहती है। इस रोशन छवि की वजह से अपनी पृथ्वी से गंभीर दूरी के बावजूद ऍरिस को साधारण ग़ैर-वैज्ञानिक लोग भी कुछ दूरबीनों से देख सकते हैं।

ऍरिस की सतह पर तापमान -243 से -217 डिग्री सेंटीग्रेड (यानि 30 से 58कैल्विन) अनुमानित किया गया है। ऍरिस की सतह भूरी है, जो की प्लूटो की लालिमा से भिन्न है। वैज्ञानिकों की सोच है के प्लूटो पर मीथेन की बर्फ़ टिक नहीं पाती और उसके नीचे के लाल रंगों वाले थोलिन नाम के पदार्थ नज़र आने लगते हैं। ऍरिस प्लूटो से अधिक सर्द है इसलिए मीथेन की बर्फ़ ऐसे थोलिनो को हमेशा एक भूरी रंग की बर्फीली चादर से ढके रखती है।

इन्हें भी देखें
---------------

* बौना ग्रह
* बिखरा चक्र
* वरुण-पार वस्तुएँ
* काइपर घेरा
* यम (प्लूटो)

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |



1. ↑  JPL/NASA (2015-04-22). "What is a Dwarf Planet?". *Jet Propulsion Laboratory*. अभिगमन तिथि 2022-01-19.
न्यू मैक्सिको में एडोबे से बनी दीवार के लेपन का नवीनीकरण
अमरीका के दक्षिण-पश्चिमी संयुक्त राज्य और उत्तरी मेक्सिको में **ऐडोबे** (Adobe) कच्ची ईट और उससे बने मकान को कहते हैं। उस मिट्टी को भी बहुधा ऐडोबे कहते हैं जिससे अच्छी ईटें बनती हैं। यह शब्द स्पेन के "ऐडोबार" शब्द से निकला है, जिसका अर्थ है मिट्टी का लेप या पलस्तर। 

ऐडोबे ईट बनाने के लिए मिट्टी, थोड़ा सा भूसा, पुआल, या सूखी घास मिलाकर सान ली जाती है और फिर पैर से कुचलकर अच्छी तरह गूँध ली जाती है। तदनंतर लकड़ी के साँचों की सहायता से ईटें बना ली जाती हैं। नाप में यह ईटे साधारण ईटों से लेकर दो मीटर तक लंबी, एक फुट तक चौड़ी और आठ इंच तक मोटी होती है। ईंटों की जोड़ाई मिट्टी के ही गारों से की जाती है और मिट्टी से ही बाहर और भीतर पलस्तर भी कर दिया जाता है। सूख जाने पर चूना कर दिया जाता है। 


चौड़ा छज्जा और अच्छी छत रहने पर, जो वर्षा में टपके नहीं, अमरीका और मेक्सिको में ये मकान बरसों, कभी कभी-सैकड़ों वर्ष, चलते हैं। कॉलोरेडो (अमरीका) में पृथक् ईंट बनाने की प्रथा नहीं है। वहाँ दीवार बनाने के लिए अगल बगल अस्थायी रूप से पटरे खड़े कर दिए जाते हैं और उनके बीच कड़ी सनी हुई मिट्टी कूट दी जाती है। कुछ दिन तक सूखने देकर पटरों को अधिक ऊँचाई पर बाँधते हैं और इस प्रकार तह पर तह मिट्टी डालकर दीवार बना लेते हैं। दीवारें चाहे इस प्रकार बनें, चाहे ईंटों से, पर जब उनपर बाहर से सीमेंट का पलस्तर कर दिया जाता है तो ये (ऐडोबे के) मकान बहुत टिकाऊ होते हैं। ऐडोबे की ईंट बनाने के लिए वही मिट्टी अच्छी होती है जो सूखने पर बहुत कड़ी और मजबूत हो जाती है।

बाहरी कड़ियाँ
-------------

* *Building With Awareness* - A detailed how-to DVD video that shows adobe wall construction and their use as thermal mass walls
* "Cal-Earth" (The California Institute of Earth Art and Architecture) has developed a patented system called Superadobe, in which bags filled with stabilized earth are layered with strands of barbed wire to form a structure strong enough to withstand earthquakes, fire and flood.
* Earth Architecture - A website whose focus is contemporary issues in earth architecture.
* "Earth Architecture and Conservation in East Anglia" - British organisation that focuses on the proper maintenance and conservation of earth buildings in a region of the UK that has a long history of building with mud.
* Kerpic.org - A website on earthen architecture researches stabilized with gypsum.
* '"Kleiwerks'" - International organization recognized for their unique contribution to modern earthen and natural building techniques throughout the world, their focus is on education through hands on experience. Very experienced experts are contactable and there are regular demonstrations in the area.
* Valle de Sensaciones - Artistic construction with adobe, Experimental ground and theme park for creative living close to nature
***ओइ नितॉम*** (मिसिं भाषा: Oi: Nitom, असमिया भाषा: ঐনিতম) असम के मिसिं जनगोष्ठी के परंपरागत गीत है। इस श्रेणी के गीत को मिसिं लोगो का प्रमुख लोकगीत माना जाता है। ओइ नितॉम में साधारणतः प्रेम का भाव प्रकाशित होता है।

नाम का अर्थ
-----------

मिसिं भाषा में ओइ नितॉम का अर्थ होता है 'प्रिय जन के गीत'।

मिसिं समाज में भूमिका
---------------------

मिसिं लोगो के बीच आबां, काबां, बिरिग़, लुपो, ओइ नितॉम आदि अनेक शैली के गीत प्रचलित है। इस जनगोष्ठी के अन्य गीतो की तुलना में ओइ नितॉम अधिक जनप्रिय है। मिसिं लोकगीत को अन्य प्रकार से भी भाग कर देखा जा सकता है- धार्मिक आबां, ओइ नितॉम, काबान, को-नि-नाम और मोमान। ओइ नितॉम प्रेम के गीत है, काबान दुःख के, को-नि-नाम लोडी है।

पहले काबान सबसे जनप्रिय मिसिं लोकगीत हुआ करते थे, पर वर्तमान में ओइ नितॉम ने उनका स्थान प्राप्त कर लिया है।

मिसिं आलि आइ लिगां जैसे उत्सवो में ओइ नितॉम के सुर पर नृत्य करते है।

चारित्रिक रूप
-------------

ओइ नितॉम प्रेम के गीत है। इसके लेखन में प्रकृति का वर्णन और चैत्रिक चिह्न इसे बिहु के समीप ले आते है।

ओइ नितॉम का उदाहारण,

*লঙে মিক্সি দিনামদেম*

*আপঙেপে তি:লাংকা*

*য়ুমে মিক্সি দেনামদেম*

*কেৰাচিনপে ৰম্লাংকা*

*लॉङे मिक्सि दिनामदेम*

*आपॉङेपे ति:लांका*

*युमे मिक्सि देनामदेम*

*केरासिनपे रॉम्लांका*

तथ्य सूत्र
----------

1. ↑  Padun, Nahendra. *Mising Loko Geet*. पृ॰ 47.
2. ↑  "Info" (PDF). *shodhganga.inflibnet.ac.in*. मूल से 14 फ़रवरी 2019 को पुरालेखित (PDF). अभिगमन तिथि 7 अक्तूबर 2019.
3. ↑  Kuli. *Folk Literature of the Mishing*. पृ॰ 87.
4. ↑  "Census data" (PDF). *censusindia.gov.in*. 2011. मूल (PDF) से 12 अप्रैल 2018 को पुरालेखित. अभिगमन तिथि 7 अक्तूबर 2019.
5. ↑  Dutta, Birendranath. *Mising Folk Song*. पृ॰ 148.
वॉयेजर द्वितीय यान द्वारा १९८६ को ली गयी एक ऍरिअल की तस्वीर
**ऍरिअल** अरुण (युरेनस) ग्रह का एक उपग्रह है। अकार में यह अरुण का चौथा सब से बड़ा उपग्रह है। ऍरिअल अरुण के सारे उपग्रहों में से सब से अधिक चमकदार है। अरुण के अन्य बड़े चंद्रमाओं की तरह, ऍरिअल भी बर्फ़ और पत्थर का बना हुआ है। इसकी सतह बर्फ़ीली और अन्दर का केंद्रीय भाग पत्थरीला है। इसकी सतह बहुत ऊबड़-खाबड़ है और उसपर ऊंचे टीले और गहरी खाइयाँ दोनों दिखाई देती हैं। वॉयेजर द्वितीय यान के १९८६ में अरुण के पास से गुज़रने पर ऍरिअल की सतह के लगभग ३५% हिस्से के नक्शे बनाए जा चुके हैं। फ़िलहाल ऍरिअल का अध्ययन करने के लिए कोई और अंतरिक्ष यान भेजने की कोई योजना नहीं है। हालांकि अरुण के सारे बड़े उपग्रहों पर भूकम्पों के सुराग मिलते हैं, लेकिन ऐसा प्रतीत होता है के ऍरिअल पर आये हुए भूकंप सब से ताज़ा हैं।

अकार
----

ऍरिअल का अकार गोल है। इसका औसत व्यास लगभग ११५८ किमी है। इसके मुक़ाबले में पृथ्वी के चन्द्रमा का व्यास लगभग ३,४७४ किमी है, यानि की ऍरिअल का अकार हमारे चन्द्रमा के एक-तिहाई से ज़रा छोटा है।

इन्हें भी देखें
---------------

* अरुण के प्राकृतिक उपग्रह
* अरुण (ग्रह)
नीले महादानव ऍप्सिलन ओरायोनिस तारे की भयंकर रौशनी और विकिरण से इर्द-गिर्द का ऍन॰जी॰सी॰१९९० नामक आणविक बादल उजागर है
कालपुरुष (ओरायन) तारामंडल में कालपुरुष की आकृति के कमरबंद के बीच का तारा ऍप्सिलन ओरायोनिस (ε) है
कालपुरुष के कमरबंद का नज़दीकी दृश्य - बीच का तारा ऍप्सिलन ओरायोनिस है
**ऍप्सिलन ओरायोनिस**, जिसके बायर नामांकन में भी यही नाम (ε Ori या ε Orionis) दर्ज है, आकाश में कालपुरुष तारामंडल में स्थित एक नीला महादानव तारा है। यह पृथ्वी से दिखने वाले तारों में से ३०वाँ सब से रोशन तारा है। यह हमसे १३०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.७० है।

इस तारे का वर्णक्रम बहुत शुद्ध माना जाता है और खगोलशास्त्री इस से उत्पन्न हुए प्रकाश का प्रयोग अंतरतारकीय माध्यम (उर्फ़ "इन्टरस्टॅलर मीडयम", यानि तारों के बीच का व्योम जिसमें गैस, प्लाज़्मा और खगोलीय धूल मिलती है) का अध्ययन करने के लिए करते हैं। ऍप्सिलन ओरायोनिस के चंद लाख सालों में लाल महादानव बनकर महानोवा (सुपरनोवा) धमाके में फटने की संभावना है। वर्तमान में इसके इर्द-गिर्द एक ऍन॰जी॰सी॰१९९० नामक आणविक बादल है जो इस तारे के विकिरण (रेडियेशन) से दमकता है।

अन्य भाषाओं में
---------------

ऍप्सिलन ओरायोनिस को अंग्रेज़ी में "अलनिलम" (Alnilam) भी कहा जाता है। यह अरबी भाषा के "अल-निज़ाम" (النظام‎) से लिया गया है जिसका अर्थ "मोतियों की लड़ी" है।

वर्णन
-----

ऍप्सिलन ओरायोनिस एक B0 Iab श्रेणी का महादानव तारा है। इसकी अंदरूनी चमक (निरपेक्ष कान्तिमान) हमारे सूरज की ३,७५,००० गुना है (यानि तीन लाख गुना से भी ज़्यादा)। इसका व्यास हमारे सूरज के व्यास का २६ गुना और इसका द्रव्यमान सूरज के द्रव्यमान का ४० गुना है। इसमें नाभिकीय संलयन (न्यूक्लीयर फ्यूज़न) इतनी भयंकर तेज़ी से चल रहा है के इस से पैदा होने वाली कणों की सौर आँधी २,००० किलोमीटर प्रति सैकंड की गति से इस तारे की सतह से व्योम में फैलती रहती है। इस तारे का तापमान भी बहुत अधिक है और सतह पर २५,००० कैल्विन अनुमानित किया गया है। माना जाता है कि ऍप्सिलन ओरायोनिस कि उम्र ४०,००,००० वर्ष है।

इन्हें भी देखें
---------------

* नीला महादानव
* महादानव तारे
* महानोवा
* आणविक बादल
* कालपुरुष तारामंडल

सन्दर्भ
-------

1. 1 2  David J. Darling. "The universal book of astronomy: from the Andromeda Galaxy to the zone of avoidance". Wiley, 2004. आई॰ऍस॰बी॰ऍन॰ 9780471265696. मूल से 9 जून 2016 को पुरालेखित. अभिगमन तिथि 24 अगस्त 2011. *... It lies close to the Orion Molecular Cloud and illuminates part of it as the reflection nebula NGC 1990. Like most supergiants, Alnilam is rapidly shedding mass: an intense stellar wind blows from its surface at speeds up to 2000 km/s ...*
2. ↑  Richard Hinckley Allen. "Star-names and their meanings". G.E. Stechert, 1899. पपृ॰ 314–315. मूल से 21 अगस्त 2011 को पुरालेखित. अभिगमन तिथि 24 अगस्त 2011.
**एक सपेरा एक लुटेरा** 1965 में बनी हिन्दी भाषा की फिल्म है। इसमें फ़िरोज़ ख़ान एवं कुमकुम मुख्य कलाकार हैं। संगीत उषा खन्ना द्वारा है और गीतों के बोल असद भोपाली ने लिखें हैं। यह फिल्म फ़िरोज़ ख़ान की शुरुआती हिट फिल्मों में से एक है।

संक्षेप
-------

सुंदरगढ़ के लालची राजकुमार ने अपने पिता को मार डाला ताकि वह सिंहासन को पा सके। उसने अपने पुत्र को शाप दिया कि वह भी अपने बेटे के हाथों मारा जाएगा। राजकुमार को ताज पहनाया जाता है, उसकी शादी हो जाती है और उसकी पत्नी गर्भवती हो जाती है। वह अपने बच्चे की हत्या करने की योजना बनाता है, ताकि उसके पिता के अभिशाप को खत्म किया जा सके। उसकी पत्नी जुड़वाँ बच्चों को जन्म देती है, जिनमें से एक को उसके साथ छोड़ दिया जाता है और दूसरे को जंगली जानवरों द्वारा खाये जाने के लिये छोड़ दिया जाता है। महल में बड़ा हुआ बच्चा विजय प्रताप सिंह (फ़िरोज़ ख़ान) बनता है। जंगल में छोड़ा गया व्यक्ति को सपेरों द्वारा बचाया जाता है और उसका नाम मोहन है। 

जहां विजय बिगड़ैल और दमनकारी बन जाता है, मोहन ईमानदार है और गांव की लड़की राधा से प्यार करता है। दोनों शादी करना चाहते हैं, लेकिन राधा के माता-पिता उसकी शादी कहीं और तय कर देते हैं और दोनों भाग के शादी करने का फैसला करते हैं। ग्रामीण मोहन के साथ राधा को देख लेते हैं, लेकिन वह इस बात से इनकार करता है और उसे समुदाय से भगा दिया जाता है। वह सुंदरगढ़ की ओर जाता है, जहां उसे पता चलता है कि राजकुमार उसका हमशक्ल है और यह विजय ही था जिसने राधा का अपहरण किया था। तरह-तरह के भेस ग्रहण करते हुए, वह उसे विजय के चंगुल से मुक्त करता है। लेकिन ऐसे वो पकड़ा जाता है, उसे पीटा जाता है, यातना दी जाती है और भूमिगत दफन कर दिया जाता है। वह भागने में सफल होता है और राधा से संपर्क करता है। लेकिन उसे झटका लगता जब वह विजय की पत्नी होने का दावा करती है।

मुख्य कलाकार
------------

* फ़िरोज़ ख़ान — मोहन / विजय प्रताप सिंह
* कुमकुम — राधा / प्रेम प्यारी
* सुन्दर — बदलूराम
* टुन टुन — बिन्दू
* इंदिरा बंसल — इंदू चौधरी
* मुमताज़ बेगम — राजमाता
* रशीद ख़ान — चौधरी

संगीत
-----

सभी गीत असद भोपाली द्वारा लिखित; सारा संगीत उषा खन्ना द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "एक सपेरा एक लुटेरा" | सुमन कल्याणपुर, मोहम्मद रफी | 6:20 |
| 2. | "हम तुम से जुदा होके" | मोहम्मद रफी | 5:17 |
| 3. | "मेरा बन जाये कोई" | मोहम्मद रफी | 3:27 |
| 4. | "मेरा सनम तू जो नहीं" | लता मंगेशकर | 5:42 |
| 5. | "तेरा भी किसी पे दिल आये" | मोहम्मद रफी | 3:53 |
| 6. | "उठाओ जाम चलो दोनों साथ साथ" | सुमन कल्याणपुर | 4:04 |
| 7. | "ये दिल फरेब सूरत" | मन्ना डे, उषा खन्ना | 5:58 |

सन्दर्भ
-------

1. ↑  "जनता के जानशीन, फिरोज खान की 21 बातें..." *आज तक*. मूल से 12 मार्च 2016 को पुरालेखित. अभिगमन तिथि 15 दिसम्बर 2019.

बाहरी कड़ियाँ
-------------

* *एक सपेरा एक लुटेरा*  इंटरनेट मूवी डेटाबेस पर
**ऍण्ड्रॉइड x86** इंटैल x86 माइक्रोप्रोसैसर फैमिली हेतु एक ऍण्ड्रॉइड पोर्ट है। यह परियोजना मूल रूप से ऍण्ड्रॉइड सोर्स कोड हेतु पैचों का एक समूह थी परन्तु अब एक स्वतन्त्र परियोजना के रूप में है। इसका मुख्य उदेश्य आसुस ई पीसी पर पूर्ण समर्थन प्रदान करना था तथा उसके बाद दूसरी नेटबुक और यूऍमपीसी हेतु कम्पैटिब्लिटी प्रदान करना।

Chih-Wei Huang तथा Yi Sun वर्तमान परियोजना व्यवस्थापक हैं।

इतिहास एवं वर्तमान स्थिति
-------------------------

November 2011 के अनुसार [update], release 2.3.7 उपलब्ध थी।

December 2011 के अनुसार [update], आइस क्रीम सैंडविच (ऍण्ड्रॉइड संस्करण ४) उपलब्ध हो चुका है परन्तु अभी इसमें काफी काम बाकी है जैसे साउंड, कैमरा समर्थन, इथरनेट तथा हार्डवेयर ऍक्सलरेशन इंटैल के प्रोससरों पर काम नहीं करते, हालाँकि साउंड, हार्डवेयर ऍक्सलरेशन तथा वाइ-फाइ एऍमडी प्रोसैसरों पर सही काम करते हैं।

सन्दर्भ
-------

1. ↑  "Android x86 site". मूल से 6 जनवरी 2012 को पुरालेखित. अभिगमन तिथि 15 जनवरी 2012.
2. ↑  Tom's Hardware
3. ↑  "Let's Byte Code". मूल से 5 मार्च 2016 को पुरालेखित. अभिगमन तिथि 15 जनवरी 2012.

बाहरी कड़ियाँ
-------------

आधिकारिक वेबसाइट: android-x86.org
साँचा:Operating-system-stub
इन कहानियों को अर्ने-थॉम्पसन-उथर इंडेक्स में कहानी प्रकार ATU 707, "द थ्री गोल्डन चिल्ड्रेन" के रूप में वर्गीकृत किया गया है। इन कहानियों में उन कहानियों का जिक्र है जहां एक लड़की एक राजा से वादा करती है कि वह एक बच्चे या उत्कृष्ट गुणों वाले बच्चों को जन्म देगी, लेकिन उसके ईर्ष्यालु रिश्तेदार या राजा की पत्नियां बच्चों और उनकी मां के खिलाफ साजिश रचती हैं।

सारांश
------

### स्टोक्स का संस्करण

मेव स्टोक्स के संस्करण में, बाद में लोककथाकार जोसेफ जैकब्स द्वारा पुनर्प्रकाशित, *द बॉय विद द मून ऑन द फोरहेड एंड ए स्टार ऑन हिज़ चिन*, एक माली की बेटी अपने दोस्तों का मज़ाक उड़ाती है। ज़ोर से कहती है कि जब वह आशा से शादी करती है तो वह एक लड़के को जन्म देती है उसके माथे पर चाँद और उसकी ठुड्डी पर एक तारा। उसके सभी दोस्तों को लगता है कि वह सिर्फ मजाक कर रही है, लेकिन उसके शब्द राजा का ध्यान आकर्षित करते हैं, जो उसे अपना पांचवां नासमझ बना देता है।

एक साल बाद, राजा की अन्य चार रानियों ने नवगठित राजा को आश्वस्त किया कि राजा उसे यह संकेत देने के लिए केतली का ड्रम दे सकता है कि श्रम निकट आ रहा है। पाँचवीं रानी केतली के ड्रम को तीन बार पीटती है यह देखने के लिए कि राजा उसके पास आता है या नहीं। वह पहले दो मौकों पर ऐसा करता है, लेकिन तीसरे पर अनुपस्थित रहता है, जो अन्य रानियों के लिए अपने बेटे को पत्थर से बदलने और बच्चे को मारने के लिए नर्स को देने का अवसर पैदा करता है।

दाई लड़के को एक बक्से में ले जाती है और उसे जंगल में गाड़ देती है, लेकिन राजा का शाही शिकारी, जिसका नाम शंकर है, छेद में जाता है और लड़के को निगल जाता है (लेकिन उसे खाता नहीं है)। कुत्ता लड़के को उठाकर कुछ देर के लिए उठाता है। उसके मालिक, राजा के कुत्ते के रखवाले, कुत्ते द्वारा उसे उगलने के बाद लड़के को देखते हैं और लड़के की सुंदरता पर और भी चकित हो जाते हैं। चारों रानियों को पता चलता है कि लड़का अभी भी जीवित है और मांग करती है कि कुत्ते को सुबह मार दिया जाए। हालाँकि, कुत्ता लड़के को राजा की गाय सूरी को देकर बचाता है, जो लड़के को अपने पेट में निगल लेती है।

1. ↑  Espinosa, Aurelio M. "Comparative Notes on New-Mexican and Mexican Spanish Folk-Tales." In: *The Journal of American Folklore* 27, no. 104 (1914): 230. .
**एडवर्ड मोर्डेक** (कभी-कभी वर्तनी **मोर्ड्रेक** ) एक शहरी किंवदंती का अपोक्रिफ़ल विषय है, जो 19 वीं शताब्दी में अपने सिर के पीछे एक चेहरे के साथ एक अंग्रेजी सहकर्मी के उत्तराधिकारी के रूप में पैदा हुआ था।  किंवदंती के अनुसार, चेहरा फुसफुसा सकता था, हंस सकता था या रो सकता था। मोर्डेक ने बार-बार डॉक्टरों से इसे हटाने के लिए विनती की, यह दावा करते हुए कि यह रात में उसे बुरी चीजें फुसफुसाता था। मोर्डेक ने 23 साल की उम्र में आत्महत्या कर ली थी।

विवरण
-----

एक खाते में मोर्डेक की आकृति को "उल्लेखनीय अनुग्रह" के साथ और एक एंटिनस के समान चेहरे के साथ वर्णित किया गया है।  मोर्डेक के headसाँचा:Tsp —  के पीछे दूसरा चेहराheadसाँचा:Tsp —  माना जाता है कि महिला साँचा:Tsp —  कथित तौर पर एक जोड़ी आंखें और एक मुंह था जो सूख गया था।  डुप्लीकेट चेहरा देख, खा या बोल नहीं सकता था, लेकिन कहा गया था कि "मुस्कुराहट करो जबकि मोर्डेक खुश था" और "मुस्कुराहट जब मोर्डेक रो रहा था"।  किंवदंती के अनुसार, मोर्डेक ने बार-बार डॉक्टरों से अपने "दानव चेहरे" को हटाने के लिए विनती की, यह दावा करते हुए कि रात में यह फुसफुसाए कि "कोई केवल नरक में बात करेगा", लेकिन कोई भी डॉक्टर इसका प्रयास नहीं करेगा। इसके बाद मोर्डेक ने 23 साल की उम्र में अपनी जान लेने का फैसला करने से पहले खुद को एक कमरे में बंद कर लिया।

संदर्भ
------

1. ↑  Wagner, Bayliss (July 22, 2021). "Fact check: Edward Mordake, an English noble with two faces, is a literary creation". *USA Today*. अभिगमन तिथि September 18, 2021.
2. ↑  Pyle, Walter L. (2015-11-23). *Anomalies and Curiosities of Medicine: Human Book* (अंग्रेज़ी में). 谷月社.
3. ↑  Mannix, Daniel P. (2014-11-19). *Freaks: We Who Are Not As Others* (अंग्रेज़ी में). eNet Press. आई॰ऍस॰बी॰ऍन॰ 9781618867575.
4. ↑  Fincke, Gary (2003). *Writing Letters for the Blind*. Columbus: Ohio State University Press. पृ॰ 57. आई॰ऍस॰बी॰ऍन॰ 0814209505.
5. 1 2  Gould, George M. (1956). *Anomalies and Curiosities of Medicine*. Blacksleet River. पपृ॰ 124–125. आई॰ऍस॰बी॰ऍन॰ 978-1-4499-7722-1. अभिगमन तिथि October 29, 2014.
6. ↑  Abani, Chris (2014-01-07). *The Secret History of Las Vegas* (अंग्रेज़ी में). Penguin. आई॰ऍस॰बी॰ऍन॰ 9780698140189.
**एडवर्ड बर्नस्टीन** (Eduard Bernstein ; ६ जनवरी १८५० – १८ दिसम्बर १९३२) जर्मनी के एक राजनेता तथा मार्क्सवादी सिद्धान्तकार थे। वे जर्मनी के सोशल डेमोक्रेटिक पार्टी (एसपीडी) के एक सदस्य थे। उनके कार्ल मार्क्स और फ्रेडरिक एंगेल्स के साथ घनिष्ठ संबंध थे, लेकिन उन्होंने मार्क्सवादी सोच में त्रुटियों को देखकर मार्क्सवाद द्वारा आयोजित विचारों की प्रखर आलोचना कराते हुये मार्क्सवादी भौतिकवादी सिद्धांत की जांच करने की चुनौती दी। उन्होंने मार्क्सवादी सिद्धांत के महत्वपूर्ण हिस्सों को खारिज कर दिया जो हेगेलियन आध्यात्मिक तत्वों पर आधारित थे, इसके साथ-साथ उन्होंने हेगेलियन द्वैतवादी परिप्रेक्ष्य को भी खारिज कर दिया।

बर्नस्टीन ने प्रारंभिक मार्क्सवाद को अपने अपरिपक्व रूप में प्रतिष्ठित किया और अपनी पार्टी के मार्क्सवादी परंपरागत समझ को संशोधित करने का प्रयास किया। इसका उद्देश्य पार्टी के व्यवहार को वास्तविकता के करीब लाना तथा मार्क्सवाद के अंतर्निहित सिद्धान्तों के अनुरूप प्रेरित करना था, क्योंकि उनकी पार्टी रूढ़िवादी मार्क्सवाद को समर्थन देती थी और वे रूढ़िवादी सिद्धान्तों का विरोध करते थे। उन्होंने औरों की तरह न केवल मार्क्सवाद के इस तनाव को महसूस किया वरन् उन दोनों धाराओं के अन्तर को महसूस कर एक का चयन भी कर लिया और उन्होंने मार्क्सवाद में क्रांति की अपरिहार्यता को अस्वीकृत करने के बाद भी स्वयं को सच्चा मार्क्सवादी कहना न छोड़ा।

संदर्भ
------

1. ↑  माइकल हैरिंगटन. *Socialism: Past and Future* (समाजवाद: अतीत और भविष्य) 1989 में प्रकाशित मूल पुस्तक का पुन: मुद्रित संस्करण, न्यूयॉर्क, न्यूयॉर्क, संयुक्त राज्य अमेरिका: आर्केड पब्लिशिंग, 2011. पृष्ठ:251
2. ↑   स्टीगर, मैनफ्रेड बी, 'द क्वेस्ट फॉर इवोल्यूशनरी सोशलिज्म: एडवर्ड बर्नस्टीन एंड सोशल डेमोक्रेसी' (अँग्रेजी), कैम्ब्रिज, इंग्लैंड, यूके; न्यूयॉर्क, न्यूयॉर्क, यूएस: कैम्ब्रिज यूनिवर्सिटी प्रेस, 1997, पृष्ठ: 236-237

बाहरी कड़ियाँ
-------------

* एडवर्ड बर्नस्टीन और संशोधनवाद
हवाई के हिन्दू मन्दिर में नृत्य के देवता नटराज द्वारा किये गये करणों की मूर्तियाँ
वृश्चिकाकुट्टितम करण का एक परिवर्तित रूप
नाट्यशास्त्र में वर्णित १०८ प्रकार की नृत्य-स्थितियों' को **करण** कहते हैं।

१०८ करणों के नाम
----------------

1) तालपुष्पपुटम्
2) Vartitam
3) Valitōrukam
4) Apaviddam
5) Samanakam
6) Līnam
7) Swastikarēchitam
8) Manḍalaswastikam
9) Nikuṭṭakam
10) Ardhanikuṭṭam
11) Kaṭīchinnam
12) Ardharēchitam
13) Vakśaswastikam
14) Unmattam
15) Swastikam
16) Pṛṣṭhaswastikam
17) Dikswastikam
18) Alātam
19) Kaṭīsamam
20) Ākśiptarēchitam
21) Vikśiptākśiptam
22) Ardhaswastikam
23) Añchitam
24) Bhujangatrāsitam
25) Ūrdhvajānu
26) Nikuñchitam
27) Mattalli
28) Ardhamattalli
29) Rēchitanikuṭṭam
30) Pādāpaviddakam
31) Valitam
32) Gūrṇitam
33) Lalitam
34) Daṇḍapakśam
35) Bhujangatrastarēchitam
36) Nūpuram
37) Vaiṣākharēchitam
38) Bhramaram
39) Chaturam
40) Bhujangāñchitam
41) Daṇḍarēchitam
42) Vṛśchikakuṭṭitam
43) Kaṭībhrāntam
44) Latāvṛśchikam
45) Chinnam
46) Vṛśchikarēchitam
47) Vṛśchikam
48) Vyamsitam
49) Pārśvanikuṭṭakam
50) Lalāṭatilakam
51) Krāntam
52) Kuñchitam
53) Chakramaṇḍalam
54) Urōmaṇḍalam
55) Ākśiptam
56) Talavilāsitam
57) Argaḷam
58) Vikṣiptam
59) Āvartam
60) Dōlāpādam
61) Vivṛttam
62) Vinivṛttam
63) Pārśvakrāntam
64) Niṣumbhitam
65) Vidyutbhrāntam
66) Atikrāntam
67) Vivartitakam
68) Gajakrīḍitam
69) Talasamsphoṭitam
70) Garuḍaplutam
71) Gaṇḍasūchī
72) Parīvṛttam
73) Pārśvajānu
74) Gṛdrāvalīnakam
75) Sannatam
76) Sūchī
77) Ardhasūchī
78) Sūchīviddham
79) Apakrāntam
80) Mayūralalitam
81) Sarpitam
82) Danḍapādam
83) Harinaplutam
84) Prēnkōlitam
85) Nitambam
86) Skalitam
87) Karihastam
88) Prasarpitam
89) Simhavikrīḍitam
90) Simhākarṣitam
91) Udvṛttam
92) Upaśṛtam
93) Talasanghaṭṭitam
94) Janitam
95) Avahittakam
96) Nivēśam
97) Ēlakākrīditam
98) Ūrūdvṛttam
99) Madaskalitam
100) Viṣṇukrāntam
101) Sambhrāntam
102) Viśkhambam
102) Udghaṭṭitam
104) Vṛśabhakrīḍitam
105) Lōlitam
106) Nāgāpasarpitam
107) Śakaṭāsyam
108) Gangāvataranam

इन्हें भी देखें
---------------

* करण (तर्कशास्त्र)
**एंड्रियास डियोंनीसिओउ लिवरस** (अंग्रेजी: Andreas Dionysiou Liveras)(१९३५ - २६ नवंबर २००८) साइप्रस के पैदा हुए एक ब्रिटिश व्यवसायी थे, जो मामूली संसाधनों से अपने खुद के बलबूते आगे बढ़े और सफल बेकरी उद्योग और नौका चार्टर कंपनी का निर्माण किया। उनकी नागरिकता ब्रिटन और साइप्रस की थी। वे नवंबर २००८ के मुंबई आतंकी हमलों के दौरान मारे गये थे।

जीवनी
-----

एंड्रियास लिवरस साइप्रस में एक चरवाहे के घर पैदा हुए नौ बच्चों में से पहले थे । १९६३ में लिवरस अपने परिवार के साथ लंदन के केंसिंग्टन जिले में आए, जहां उन्होंने पेस्ट्री बेचने और फ्लेर डी लाइस (Fleur de Lys) नामक बेकरी में डिलीवरी ट्रक चलाने का काम किया। उन्होंने पांच साल बाद उस बेकरी कंपनी को खरीदा, इसे यूरोप में सबसे बड़े जमे हुए केक निर्माताओं में से एक बनने के लिए विस्तारित किया, फिर इसे १९८५ में एक्सप्रेस डेयरी को बेच दिया। इस प्रक्रीया मे हुए वित्तलाभ को उन्होने यॉट यानि की पर्यट्न हेतु बनाइ जाने वाली नाव के उद्योग (अन्य उधोगो के साथ) मे लगाते हुए लिवरस यॉट्स नामकी मोन्टे कार्लो स्थित कंपनी शुरू की। यह कंपनी नावों की मालिकी रखने एव्ं किराए पर देने का काम करती है। 

१९९२ में लिवरस और उनके बेटे डायनीसियोस ने लंदन में लॉरेन पैस्त्टसरीज़ की शुरुआत की, बाद में कंपनी को नॉटिंघमशायर में नेवार्क-ऑन-ट्रेंट में ले जाया गया। उसके परिवार ने लॉरेन को ब्रिटेन में सबसे बड़े क्रीम से भरी पेस्ट्री के उत्पादकों में से एक बनाया। कंपनी को २००६में आइसलैंडिक Bakkavör समूह द्वारा £ १३० मिलियन मे खरीदा गया था। 

नवंबर २००८ के मुंबई हमलों के दौरान २७ नवंबर २००८ को ताज होटल में आतंकवादियों ने लिवरस की हत्या कर दी थी, जहां वह ब्रितानी प्रसारण निगम को साक्षात्कार देने के कुछ ही समय बाद भोजन के लिए गए थे। उनकी मृत्यु के समय उनके चार बच्चे थे, और वो यूनाइटेड किंगडम के सबसे धनी लोगों के, द संडे टाइम्स रिच लिस्ट मे २६५ वें स्थान पर थे। 

वह एक विधुर थे, उनके अवसान के बाद उनकी तीन बेटियां और एक बेटा बचा है, और वो सभी लंदन में रहते हैं।

संदर्भ
------
एडवर्ड थार्नडाइक (31 अगस्त 1874 – 9 अगस्त 1949)। 

  

**एडवर्ड थार्नडाइक** (Edward Lee Thorndike) (31 अगस्त 1874 – 9 अगस्त 1949) यूएसए के मनोवैज्ञानिक एवं थे जिहोने लगभग अपना पूरा जीवन कैलिफोर्निया विश्वविद्यालय के शिक्षक महाविद्यालय में बिताया। 'पशु व्यवहार' एवं 'सीखने की प्रक्रिया' पर उनका कार्य के आधार पर ही आधुनिक शैक्षिक मनोविज्ञान की वैज्ञानिक नीव पड़ी। उन्होने औद्योगिक समस्याओं के समाधान की दिशा में भी कार्य किया (जैसे कर्मचारी परीक्षा एवं परीक्षण)। वे मनोवैज्ञानिक कॉर्पोरेशन के बोर्ड के सदस्य थे तथा सन् १९१२ में अमेरिकन मनोवैज्ञानिक संघ (American Psychological Association) के अध्यक्ष भी रहे।

परिचय
-----

एडवर्ड थार्नडाइक ३१ अगस्त 1874 को विलियम्सबर्ग (मैसाचुसेट्स) में उत्पन्न हुए। पशु मनोविज्ञान के गंभीर अध्ययन के अतिरिक्त थार्नडाइक ने सीखने की प्रक्रिया में मानसिक व्यवहार, थकान और पठनक्षमता तथा अन्य कारकों की परीक्षणविधियों के अविष्कार में महत्वपूर्ण योगदान किया। थार्नडाइक ने प्रौढ़शिक्षा अभियान को एक नया और वैज्ञानिक रूप प्रदान किया। मनोवैज्ञानिक परीक्षण की अपनी विधियों द्वारा उसने सीखने की क्षमता और पूर्वार्जित ज्ञान मे भेद स्पष्ट किया और इसमें उसका नाम अग्रगण्य है। 

१८९९ से १९४० तक वह कोलंबिया विश्वविद्यालय के टीचर्स कालेज से संबद्ध रहा। शिक्षा संबंधी विचारों तथा उसकी व्यावहारिकता पर उसकी कृतियों का विशेष प्रभाव पड़ा। ९ अगस्त १९४९ को न्यूयार्क (मांट्रोज) में उसकी मृत्यु हुई। 

उसकी कृतियों में "एडूकेशनल साइकॉलजी" (१९०३), "एनीमल इंटेलीजेंस" (1898), "द साइकालजी ऑव लर्निंग" (१९१४), "द मेजरमेंट ऑव इंटेलीजेंस" (१९२६), "फंडामेंटल्स ऑव लर्निंग" (१९३३), "ह्यूमन नेचर ऐंड द सोशल आर्डर" (१९४०) के नाम उल्लेखनीय हैं।
इन्होंने मनोविज्ञान के जगत में 'प्रयास एव त्रुटि का सिद्धांत ' दिया इस सिद्धांत का उल्लेख उन्होंने अपनी पुस्तक ' एनिमल इंटेलीजेंस (1898) ' में किया और इसका प्रयोग एक भूखी बिल्ली पर किया गया 
इस सिंद्धान्त को अन्य और नामो से जाना जाता है
1. संबंध वाद का सिंद्धान्त
2. योजनवाद का सिंद्धान्त
3. आवर्ती का सिंद्धान्त
4. बंध का सिंद्धान्त
5. हर्ष व दुःख का सिद्धान्त
6. परिश्रम व धैर्य का सिंद्धान्त
7. S.R. सिंद्धान्त
8. उद्दीपन अनुकिर्या का सिंद्धान्त

थार्नडाइक ने भूखी बिल्ली पर प्रयोग किया है भूखी बिल्ली पिंजरे के बाहर उद्दीपक रूपी मछली के टुकड़े को प्राप्त करने का प्रयास करती है और वह त्रुटियां करती है बाद में प्रथम बार गलतीवश पिंजरे के अंदर बनाई पुलिग स्ट्रिंग पर पैर पड़ता है तो पिंजरा खुल जाता है फिर वह सहसंबंध बना कर पिंजरा खोल लेती है और खोलना सीख जाती है बार बार ऐसा ही करती है

इन्हे भी देखें
--------------

* अवाप्ति

बाहरी कड़ियाँ
-------------

* Edward Thorndike biography
* Classics in the history of Psychology - Animal Intelligence by Thorndike
* Edward L. Thorndike at www.nwlink.com
***एक विवाह... ऐसा भी*** (English: *Another Kind of Marriage*) 2008 की भारतीय हिन्दी भाषा की रोमांटिक ड्रामा फिल्म है। फिल्म कौशिक घटक द्वारा निर्देशित है और इसमें सोनू सूद और ईशा कोपिकर हैं। *एक विवाह... ऐसा भी* भारत भर में 7 नवंबर 2008 को रिलीज हुई थी।

कहानी
-----

*एक विवाह... ऐसा भी* चांदनी (ईशा कोपिकर), जो भोपाल में रहने वाले एक मध्यम वर्गीय परिवार से है और प्रेम (सोनू सूद), जो एक अपरंपरागत ग़ज़ल गायक है और एक उच्च-मध्यम वर्गीय परिवार से है, की कहानी है। चांदनी और प्रेम एक गजल प्रतियोगिता के लिए अभ्यास करने के लिए मिलते हैं प्यार में पड़ जाते हैं। उनकी सगाई के दिन, चांदनी के पिता की मृत्यु हो जाती है और वह अपने छोटे भाई और छोटी बहन को चांदनी पर निर्भर कर देती है। शुरू में चांदनी अपने चाचा की देखरेख में घर और अपने भाई-बहनों को छोड़ने का फैसला करती है- हालाँकि जब उसे पता चलता है कि उसके बेईमान चाचा और चाची केवल घर चाहते हैं और अपने भाई-बहनों के बारे में दो हूट की परवाह करती है, वह उन्हें खुद लाने का फैसला करती है। प्रेम उसके लिए प्रतीक्षा करने का वादा करता है और उसकी सभी परेशानियों में उसकी सहायता करता रहता है - जबकि एक ही समय में एक प्रमुख और प्रसिद्ध गजल गायक बन जाता है।

जैसे-जैसे चांदनी के भाई-बहन बड़े होते जाते हैं- नई समस्याएं बढ़ती जाती हैं, जैसे चांदनी के भाइयों की पत्नी नताशा परंपराओं को निभाने से इनकार करती है और अपने पति के साथ अलग जीवन की मांग करती है।

अंत में हालांकि एक लंबे इंतजार के बाद, प्रेम अंततः चांदनी की छोटी बहन के विवाह के दिन धूमधाम और समारोह के बीच चांदनी से शादी करता है।

कलाकार
------

* सोनू सूद प्रेम अजमेरा के रूप में
* ईशा कोपिकर चांदनी श्रीवास्तव अजमेरा के रूप में
* आनंद अभ्यंकर चांदनी के चाचाजी के रूप में
* अमृता प्रकाश संध्या बी श्रीवास्तव के रूप में
* विशाल मल्होत्रा अनुज बी श्रीवास्तव के रूप में
* आलोक नाथ भूषण श्रीवास्तव के रूप में
* स्मिता जयकर श्रीमती अजमेरा (प्रेम की माँ) के रूप में
* छवी मित्तल नताशा ए श्रीवास्तव के रूप में

रिसेप्शन
--------

हालांकि कुछ लोगों को कहानी-लाइन अनूठी लगी, यह फिल्म 1976 में राखी गुलज़ार और परीक्षत साहनी द्वारा अभिनीत राजश्री प्रोडक्शन की अपनी फिल्म तपस्या की रीमेक है।

साउंडट्रैक
----------

रवींद्र जैन इस एल्बम के संगीत निर्देशक और गीतकार थे।

सन्दर्भ
-------

1. ↑  "संग्रहीत प्रति". मूल से 3 जुलाई 2019 को पुरालेखित. अभिगमन तिथि 16 अक्टूबर 2019.
2. ↑  "संग्रहीत प्रति". मूल से 8 अक्टूबर 2020 को पुरालेखित. अभिगमन तिथि 16 अक्टूबर 2019.

बाहरी कड़ियाँ
-------------

* आधिकारिक जालस्थल
* *एक विवाह ऐसा भी*  इंटरनेट मूवी डेटाबेस पर
**ऐनी मैक्क्लेन** यू.एस. सेना की एक प्रमुख मेजर है और नासा की अंतरिक्ष यात्री है। उनका पूरा नाम ऐनी चार्लोट मैक्क्लेन है और उनका जन्म ७ जून १९७९ को स्पोकेन, वॉशिंगटन में हुआ था।

ऐनी मैक्क्लेनAnne McClain मैक्क्लेन ने ओह -58 किवा वॉरियर स्काउट/आक्रमण हेलीकाप्टर पायलट के रूप में योग्यता प्राप्त की है और वह इराक में १५ महीने के दौरान २१६ कॉम्बैट मिशन चलाया। मैक्क्लेन ने नौसैनिक वायु स्टेशन के अमेरिकी नौसेना टेस्ट पायलट स्कूल से जून २०१३ में स्नातक की उपाधि प्राप्त की और उसी समय वह नासा के अंतरिक्ष यात्री के रूप में चुनी गयी थी। २०१३ में नासा के अंतरिक्ष यात्रियों के २१वें समूह के चयन के बाद, वह नासा की सबसे छोटी अंतरिक्ष यात्री बन गयी।

२१वें समूह के अंतरिक्ष यात्रियों ने जुलाई २०१५ में अपना प्रशिक्षण पूरा कर लिया और भविष्य के मिशन के लिए अब उपलब्ध हैं। मैकक्लेन ने अपनी मंगल ग्रह पर जाने की संभावना को भी दर्शाया है।

सन्दर्भ
-------

1. ↑   "Badass Lady Astronaut Candidates: Meet NASA's Class of 2013". 3 September 2013. Retrieved 2 December 2016.
2. ↑  "संग्रहीत प्रति" (PDF). मूल से 22 दिसंबर 2016 को पुरालेखित (PDF). अभिगमन तिथि 23 अप्रैल 2017.
3. ↑  Johnson, Laura. "Astronaut Launch". Retrieved 2 December 2016
दो उज़बेक बच्चे
**उज़बेक** मध्य एशिया में बसने वाली एक तुर्की-भाषी जाति का नाम है। उज़बेकिस्तान की अधिकाँश आबादी इसी नसल की है, हालाँकि उज़बेक समुदाय बहुत से अन्य देशों में भी मिलते हैं, जैसे कि अफ़्ग़ानिस्तान, ताजिकिस्तान, किर्गिज़स्तान, तुर्कमेनिस्तान, काज़ाख़स्तान, रूस, पाकिस्तान, मंगोलिया और चीन के शिनजियांग प्रान्त में। विश्व भर में लगभग २.३ करोड़ उज़बेक लोग हैं और यह पूरे विश्व की मनुष्य आबादी का लगभग ०.३% हैं। इन्हीं लोगों में युद्ध की सुप्रसिद्ध तुलुगमा पद्धति प्रचलित थी। भारत में मुग़ल सलतनत की स्थापना करने वाला बाबर भी नसल से उज़बेक जाति का ही था।

नाम की उत्पत्ति
---------------

इतिहासकारों में 'उज़बेक' नाम के स्रोत को लेकर मतभेद है। कुछ का मानना है कि यह नाम मंगोल राजा उज़बेक ख़ान (जन्म: १२८२ – मृत्यु: १३४१) के नाम से आया है। अन्य विशेषज्ञों का कहना है कि यह तुर्की भाषाओँ के दो शब्दों से आता है: 'ओज़' (मतलब 'स्वयं') और 'बेग' (मतलब 'मालिक', यह भारत में पारिवारिक नाम के रूप में भी देखा जाता है), यानी 'वह जो स्वयं मालिक हो'। कुछ तुर्की भाषाओँ में 'ओगुज़' का अर्थ 'क़बीला' या 'फ़ौजी टुकड़ी' होता है और इस आधार पर कुछ इतिहासकार मानते हैं कि 'उज़बेक' वास्तव में 'ओगुज़-बेग' का बिगड़ा हुआ रूप है। विवाद जारी है।

उज़बेक जाति की जड़े
-------------------

१३वीं सदी ईसवी से पहले मध्य एशिया के अधिकाँश भाग में हिंद-यूरोपीय भाषाएँ बोलने वाले लोग सब से ज़्यादा थे, मसलन शक, सोग़दाई, बैक्ट्रीयाई, वग़ैराह। १३वीं शताब्दी के बाद मंगोल साम्राज्य फैला और इस पूरे इलाक़े पर तुर्की और मंगोल नसल के लोग छा गए। माना जाता है कि उज़बेक लोग पहले के हिंद-यूरोपीय भाषी लोगों और बाद में आने वाले तुर्की-मंगोल लोगों का मिश्रण हैं। आधुनिक उज़बेक भाषा पुरानी चग़ताई तुर्की भाषा की संतान है। सम्राट बाबर इसी चग़ताई भाषा के मातृभाषी थे और बाबरनामा इसी भाषा में लिखी गई है। शुद्ध तुर्की की तुलना में उज़बेक भाषा पर फ़ारसी का असर दिखाई देता है जो शायद उज़बेक लोगों की प्राचीन हिंद-यूरोपीय जड़ों की वजह से हो।

आनुवंशिकी (जॅनॅटिक) जड़ें
-------------------------

बहुत से उज़बेकी पुरुषों का पितृवंश समूह आर१ए (R1a) होता है। एशिया में यह हिंद-यूरोपी भाषाएँ बोलने वालों में पाया जाता है और बहुत से उत्तर भारतीयों और रूसियों का भी यही पितृवंश है।

धर्म
----

उज़बेक लोग अधिकतर सुन्नी इस्लाम के हनफी पन्थ के अनुयायी होते हैं।

इन्हें भी देखें
---------------

* उज़्बेकिस्तान
* उज़्बेक भाषा
* मंगोल
* तुर्की भाषाएँ

सन्दर्भ
-------

1. ↑  *भारतीय इतिहास एवं संस्कृति एन्साइक्लपीडिया*, डॉ॰ हुकमचंद जैन एवं एस॰सी॰ विजय, जैन प्रकाशन मंदिर, जयपुर, संस्करण-2008, पृष्ठ-310.
2. ↑  Central Asia: a strategy for India's look-north policy, Suryakant Nijanand Bal, Lancer Publishers, 2004, ISBN 978-81-7062-273-4, *... knowledge that the Uzbek Babar hailing from Andijan in the Ferghana Valley founded the Mughal Empire, or that Taimur Lenk was also an Uzbek came much later ...*
3. ↑  Findley, Carter Vaughn. *The Turks in World History*, Oxford University Press (2005), p. 104.
**ऑगस्टा लुंडिन** (13 जून 1840 को क्रिस्टियनस्टेड में - 20 फरवरी 1919) एक स्वीडिश फैशन डिजाइनर थे । उन्हें पहली अंतरराष्ट्रीय स्वीडिश फैशन डिजाइनर के साथ-साथ स्वीडन में पहली प्रसिद्ध फैशन डिजाइनर माना जाता है।

प्रारंभिक वर्ष और शिक्षा
------------------------

क्रिस्टियनस्टेड में टेलर एंडर्स लुंडिन और क्रिस्टीना एंडर्सडॉटर के घर जन्मी, उन्होंने अपनी बहन, हुलदा लुंडिन के साथ, एक बच्चे के रूप में पेशा सीखा।

आजीविका
-------

बाद में वह स्टॉकहोम चली गईं, जहां वह 1863-65 में एम्मा हेलग्रेन हैटशॉप और 1865-67 में सीएल फ्लोरी एंड कंपनी के फैशन स्टूडियो में कार्यरत थीं। 1867 में, उसने अपना फैशन स्टूडियो शुरू किया, और 1874 में, उसने पेरिस की अपनी पहली अध्ययन यात्रा की, और अपना खुद का फैशन पेपर शुरू किया।

 उसके फ़शोइन हाउस से, १८८५
लुंडिन ने साल में एक बार पेरिस की अध्ययन यात्राएं कीं। उसने स्वीडन में पोशाक के हर हिस्से को अलग से बनाने की फ्रांसीसी पद्धति की शुरुआत की। 1886 में, उन्होंने सुधार पोशाक समाज के कमीशन पर एक "सुधारित पोशाक", कोर्सेट या हलचल के बिना एक ढीली पोशाक तैयार की, जो महिलाओं के लिए एक अधिक स्वस्थ पोशाक मॉडल चाहता था।

 फैशन हाउस में काम करना, १९००
उसके ग्राहकों में सेल्मा लेगरलोफ, ल्यूचटेनबर्ग की जोसेफिन और नासाउ की सोफी, साथ ही अंतरराष्ट्रीय ग्राहक, विशेष रूप से डेनमार्क, नॉर्वे, फिनलैंड और रूसी साम्राज्य में थे । स्वीडन के राजा ऑस्कर II ने शाही दरबार में हर साल क्रिसमस के उपहार के रूप में अपने कपड़े लेडी-इन-वेटिंग को दिए। ३१ अक्टूबर १८९२ को,  उसे नासाउ की रानी, ​​सोफिया का आधिकारिक ड्रेसमेकर बनाया गया था; अदालत के लिए नियत कार्य पर, वह कपड़े प्रदर्शित करने के लिए शाही महल में मॉडलों को ले आई।

लुंडिन को एक अच्छे नियोक्ता के रूप में जाना जाता था: वह ड्रेसमेकर्स सोसाइटी (1880) की मानद सदस्य थीं और जानती थीं कि सीमस्ट्रेस अक्सर काम पर उनकी पीठ और आंखों को नुकसान पहुंचाती हैं, उन्होंने 12 घंटे की वर्क शिफ्ट और दो सप्ताह की गर्मी की छुट्टी (1890) के लिए उकसाया। ), स्वीडन में एक नियोक्ता के लिए कुछ ऐसा समय जब कुछ नियोक्ताओं को छुट्टियों के लिए अनुमति दी जाती है। उन्होंने 1910 तक केवल महिलाओं को रोजगार दिया।

1919 में अपनी मृत्यु के बाद, उन्होंने अपने भाई-बहनों के बच्चों के लिए कंपनी छोड़ दी। 1920 के दशक में, सरलीकृत फैशन और कन्फेक्शन उद्योग के कारण कंपनी को कठिनाइयों का सामना करना पड़ा; 1939 में इसे बंद कर दिया गया था।

गेलरी
-----

* 
* 
* 
* 
*

संदर्भ
------

 

1. ↑  Svenskt biografiskt lexikon (art av Gunhild Engholm), hämtad 2015-01-06.
2. ↑  Svenskt biografiskt lexikon (art av Gunhild Engholm), hämtad 2015-01-06.

### ग्रन्थसूची

* टाइडेन-जॉर्डन, एस्ट्रिड (1987)। *कुंगलिग्ट क्लेड, कुंगलिग मोड*, स्टॉकहोम: बर्ग ।
* ऑगस्टा लुंडिन, कलश: एसबीएल: 9861, स्वेन्स्कट बायोग्राफ़िक्ट लेक्सिकॉन (कला और गनहिल्ड एनहोम), हमतद 2015-01-06।
* डू रिएट्ज़, अनीता, केविनर्स एंटरप्रेन्योर्सकैप: अंडर ४०० साल, १. uppl।, डायलॉगोस, स्टॉकहोम, २०१३

आगे की पढाई
-----------

* Augusta Lundin at Svenskt kvinnobiografiskt lexikon

बाहरी कड़ियाँ
-------------
**एक रिश्ता ऐसा भी** एक भारतीय हिन्दी धारावाहिक है, जिसका प्रसारण सोनी पल में 1 सितम्बर 2014 से शुरू हुआ और 13 फरवरी 2015 को समाप्त हुआ। इसका निर्माण शशि मित्तल और सुमीत हुकुमचंद मित्तल ने किया है। ये उस समय सोमवार से शनिवार रात 8 बजे देता था। इसमें मुख्य किरदार में राहुल शर्मा और प्रीति चौधरी हैं।

कहानी
-----

ये कहानी राघव रॉय (राहुल शर्मा) व सोनिया शर्मा (प्रीति चौधरी) की है। सोनिया अपने पाँच बहनों के साथ रहती है और एक कपड़ों की दुकान चलाती है। सोनिया के माता-पिता मरने से पहले सोनिया के बहनों की ज़िम्मेदारी उसे देते हैं। इस कारण सोनिया उनकी बहनों की शादी पहले करवाना चाहती है और अपनी शादी किसी ऐसे से करना चाहती है, जो उसकी ज़िम्मेदारी ले सके। उसे रतना राय त्यौहार के लिए घर सजाने का ऑर्डर देती है। राघव मुखोटा पहने उस घर में गलती से सोनिया से मिलता है। मुखोटे के कारण सोनिया उसका चेहरा देख नहीं पाती, वहीं सोनिया की सबसे छोटी बहन चित्र बनाते रहती है और उस कागज को वो सोनिया को देती है। बिना ये जाने कि उसमें राघव का तस्वीर भी है, वो उसे बैग में भर देती है। घर में उसकी बहन को वो तस्वीर मिलती है, जिसे वो सोनिया का प्रेमी सोच लेती है। वो सोनिया से तस्वीर के बारे में पुछती है तो वो बिना जाने उसका नाम बॉबीजी बोल देती है। 

एक सप्ताह के बाद, खान चाचा से मिलने राघव आता है, ताकि वो वहाँ काम कर उनके जैसा खाना बनाना सीख सके। खान चाचा उसके पिता के पुराने दोस्त थे, और सोनिया के दुकान के पास ही में उनका भोजनालय रहता है। खान उन बहनों का भी दोस्त रहता है और कई बार उनके घर से सामान लाते रहता है। तो वो राघव को उनके घर आटा लाने भेजता है। जब वो सोनिया के घर आता है, तो घर में कोई नहीं दिखता, तो वो सीधे किचन में चले जाता है। उसे ऊपर में आटा से भरा पतीला दिख जाता है। लेकिन वो बहुत ऊपर रहता है, और कोशिश करते करते, उसके ऊपर आटा गिर जाता है। सोनिया की बहन उसे बॉबीजी के रूप में पहचान लेती है और खुश हो जाती है। जल्दी ही वो उन सभी का दोस्त बन जाता है। एक दिन सोनिया उसे अपनी जिम्मेदारियों के बारे में बताती है। समय के साथ उन दोनों को एक दूसरे से प्यार हो जाता है, और अंत में सोनिया की मौत हो जाती है। सोनिया की बहन, दीपिका की अभिमान रॉय के साथ शादी हो जाती है।

कलाकार
------

* राहुल शर्मा (अभिनेता) - राघव रॉय
* प्रीति चौधरी - सोनिया शर्मा
* अमृता प्रकाश - दीपिका

सन्दर्भ
-------

बाहरी कड़ियाँ
-------------

| * दे
* वा
* सं
सोनी पल के कार्यक्रम |
| --- |
| पारिवारिक | लेफ्ट राईट लेफ्ट |
| हास्य | भूतवाला सीरियल • जीनी और जुजु • बाल वीर • तारक मेहता का उल्टा चश्मा • चिन्टू बन गया जेंटलमेन • चिड़िया घर |
| पौराणिक | सूर्यपुत्र कर्ण |
| आपराधिक | अदालत (धारावाहिक) • सीआईडी (धारावाहिक) |
**उज़्बेकिस्तान राष्ट्रीय फुटबॉल टीम** (उज़्बेक: ओज़बेबिस्टन मिलिय फूटबोल टर्मा जमोसी), अन्तर्राष्ट्रीय फुटबॉल में उज़्बेकिस्तान का प्रतिनिधित्व करता है, और शासी निकाय उज्बेकिस्तान फुटबॉल संघ द्वारा नियंत्रित किया जाता है। उज़्बेकिस्तान का घरेलू मैदान ताशकंद का मिलिया स्टेडियम है और हेक्टर कुपर उनके वर्तमान मुख्य कोच है। उज़्बेकिस्तान ने कभी भी फीफा विश्व कप के लिये क्वालीफाई नहीं कर पाया है, लेकिन टीम ने स्वतंत्रता की घोषणा के बाद से प्रत्येक एएफसी एशियाई कप के लिए अर्हता प्राप्त की है। 2011 में एशियाई कप में, उज़्बेकिस्तान की राष्ट्रीय टीम सेमीफाइनल तक पहुंचा था। उज़्बेकिस्तान ने जापान में हुए 1994 के एशियाई खेलों में फुटबॉल टूर्नामेंट में स्वर्ण पदक जीत चुका था, और 1995 में अफ्रीका-एशियाई कप ऑफ नेशंस में उप-विजेता था।

उज़्बेकिस्तान राष्ट्रीय टीम को समर्थकों और मीडिया द्वारा कई प्रचलित नाम प्राप्त हुए हैं। सबसे आम इस्तेमाल किया जाने वाला "व्हाइट वोल्व" (उज़्बेक ओक बोरिलर / Оқ бўрилар; रूसी Белые волки / Beliye volki) है।

इतिहास
------

1912 को उज़्बेकिस्तान में फुटबॉल के जन्म हुआ। 1928 में, उज़्बेकिस्तान की राष्ट्रीय टीम पहली बार बनाई गई थी। 1991 के मध्य तक, उज़्बेकिस्तान सोवियत संघ का हिस्सा था और इसकी अपनी राष्ट्रीय टीम के साथ-साथ बाकी संघ गणराज्य भी थे, जो ज्यादातर टीमों और यूएसएसआर की टीमों के बीच मैच खेले जाते थे। सोवियत संघ के विघटन के बाद, और उज़्बेकिस्तान के आजादी हासिल करने के बाद, नए उज़्बेकिस्तान की राष्ट्रीय टीम का निर्माण किया गया। राष्ट्रीय टीम ने 1992 में अपना पहला मैच खेला। उज़्बेकिस्तान की राष्ट्रीय टीम ने अपना पहला मैच ताजिकिस्तान के खिलाफ खेला था। 1994 में, उज़्बेकिस्तान फुटबॉल संघ को आधिकारिक तौर पर एएफसी और फीफा द्वारा अपनाया गया था। उज़्बेकिस्तान 1994 के एशियाई खेलों के फुटबॉल टूर्नामेंट का विजेता बना, जो जापानी शहर हिरोशिमा में हुआ था।

### 2018 फीफा विश्व कप योग्यता

उज़्बेकिस्तान ने रूस में 2018 फीफा विश्व कप योग्यता मैच के दौरान विश्व कप में अपनी संघर्ष जारी रखी, लेकिन उसका अभियान उत्तर कोरिया के हाथों 2-4 से हराकर निराश हो गया। हालांकि, उज्बेक्स ने जल्द ही वापसी की और समूह के शीर्ष पर अंतिम शेष मैच जीते और 2019 एएफसी एशियाई कप के साथ-साथ अंतिम दौर में क्वालीफाई किया। एक बार फिर, उज्ब़ेकिस्तान ने आखिरी राउंड में ईरान, दक्षिण कोरिया और सीरिया के पीछे चौथे स्थान पर पहुंचने का मौका गंवा दिया, जब उज़्बेकिस्तान दक्षिण कोरिया के आखिरी मैच में केवल 0-0 से ड्रॉ कर सका।

सन्दर्भ
-------

1. ↑  "Cuper ready to power Uzbekistan". *AFC*. मूल से 30 नवंबर 2018 को पुरालेखित. अभिगमन तिथि 29 November 2018.
2. ↑  "2018 FIFA World Cup Qualifiers: Uzbekistan 1-0 Qatar - White Wolves pile further misery on the Maroons". *Goal.com*. मूल से 30 नवंबर 2018 को पुरालेखित. अभिगमन तिथि 29 November 2018.
3. ↑  "Uzbekistan Football Federation President Mirabror Usmanov Met With Junior White Wolves". *Championat.asia*. मूल से 30 नवंबर 2018 को पुरालेखित. अभिगमन तिथि 29 November 2018.
4. ↑  "James Minahan. The Complete Guide to National Symbols and Emblems". *Google Books*. मूल से 29 नवंबर 2018 को पुरालेखित. अभिगमन तिथि 29 November 2018.
5. ↑  "संग्रहीत प्रति". मूल से 1 दिसंबर 2018 को पुरालेखित. अभिगमन तिथि 30 नवंबर 2018.
रक्त परिसंचरण : लाल = ऑक्सीजन युक्त (धमनियां), नीला = ऑक्सीजन रहित (शिराएँ)
रक्त में ऑक्सीजन से संतृप्त हीमोग्लोबिन तथा कुल हीमोग्लोबिन (असंतृप्त + संतृप्त) के अनुपात को **ऑक्सीजन संतृप्ति** (Oxygen saturation) कहते हैं। मानव के रक्त में ऑक्सीजन की संतुलित मात्रा होना जरूरी है और इसलिए शरीर रक्त में आक्सीजन की उचित मात्रा बनाए रखने की कोशिश करता है। मनुष्य की धमनी के **रक्त का ऑक्सीजन संतृप्ति स्तर** सामान्यतः 95 से 100 प्रतिशत रहता है। यदि यह मात्रा 90 प्रतिशत से कम हो, तो इसे निम्न माना जाता है और इसे हाइपोक्सिमिया (hypoxemia) कहा जाता है।  किन्तु यदि यह मात्रा 80 प्रतिशत से भी नीचे हो तो मस्तिष्क और हृदय जैसे अंगों को काम करने में परेशानी हो सकती है। इसलिए ऐसी स्थिति में आक्सीजन संतृप्ति को बढ़ाने के लिए आवश्यक कदम उठाने चाहिए। लगातार कम ऑक्सीजन स्तर बना रह गया तो हृदय गति रुक सकती है। ऑक्सीजन संतृप्ति को सही स्तर पर लाने के लिए ऑक्सीजन थेरेपी का उपयोग किया जा सकता है। 

जब आक्सीजन फेफड़ों में पहुँचता है और रक्त के हीमोग्लोबीन के सम्पर्क में आता है तो ऑक्सीकरण के अणु हीमोग्लोबीन से संयुक्त हो जाते हैं। यही रक्त शरीर की कोशिकाओं में पहुँचता है, और उसके साथ संयुक्त आक्सीजन भी कोशिकाओं में पहुँच जाती है और वहाँ पहुंचकर ऊर्जा उत्पादन में सहायक होती है। यदि रक्त में आक्सीजन की कमी रहेगी तो यह क्रिया सम्यक रूप से नहीं होती जो दूसरी समस्याओं को जन्म देती है।

परिभाषा
-------

 हीमोग्लोबिन संतृप्ति वक्र
 पल्स ऑक्सीमीटर

सन्दर्भ
-------

1. ↑  "Hypoxemia (low blood oxygen)". *Mayo Clinic*. mayoclinic.com. अभिगमन तिथि 6 June 2013.
एडोरिंग (चीनी: 宠爱) लैरी यांग द्वारा निर्देशित और जू झेंग द्वारा निर्मित एक चीनी रोमांटिक कॉमेडी-ड्रामा फिल्म है। यह दिल को छू लेने वाली 6 कहानियां बताती है कि कैसे लोग अपने पालतू जानवरों के साथ अपने जीवन में प्यार की खोज करने का प्रयास करते हैं। प्रधान फोटोग्राफी अप्रैल 2019 में चीन में शुरू हुई और इसे 31 दिसंबर 2019 को चीन में जारी किया गया। इसे बाद में जनवरी 2020 से उत्तरी अमेरिका, ऑस्ट्रेलिया, न्यूजीलैंड, यूनाइटेड किंगडम, सिंगापुर और जापान में अंतरराष्ट्रीय स्तर पर रिलीज किया गया।

सार
---

इस फिल्म में 6 कहानियों के माध्यम से ये दर्शाया गया है की कैसे लोग अपने पालतू जानवरो से प्रेम करके अपने जीवन में प्रेम की खोज करते है। गाओ मिंग एक अकेला पिता है जो अपनी पत्नी और बेटी से अलग होने के बाद एक बिल्ली के साथ अकेला रहता है, जब वह छुट्टी पर लौटता है तो वह बिल्ली के साथ जुड़ने की कोशिश करता है। चेन लेयुन एक छात्र है जो एक बीमारी के बाद अंधा हो जाता है और उसका सहपाठी जियांग नान उसके पालतू जानवर को उसका मार्गदर्शक-कुत्ता बनने के लिए प्रशिक्षण देकर उसकी मदद करने की कोशिश करता है। ली जियांग अपने पालतू सुअर को अपनी प्रेमिका क्यू फीफेई से छिपाने की कोशिश करता है, लेकिन वह उसके अपार्टमेंट में चली जाती है। झाओ ले और फेंग शिन एक नवविवाहित जोड़ा है जो अपने पालतू कुत्ते द्वारा बार-बार अपनी शादी में मिलन के अपने प्रयासों को 
बेकार पाता है। लुओ हुआ को एक आवारा बिल्ली की देखभाल करने के लिए अपने पड़ोसी एन यिंग की मदद मिलती है, उसे साफ-सफाई के प्रति उसके जुनून का नहीं पता। आह डे को एक आवारा कुत्ते की मदद मिलती है जब वह अपार्टमेंट में खाना पहुंचाते हुए अपना रास्ता खो देता है, और अंत में उसे एक नया घर खोजने में मदद करता है।

कलाकार
------

### मुख्य कलाकार

* यू हेवेई गाओ मिंग के रूप में, एक अकेला पिता
* ली लांडी गाओ मेंगमेंग के रूप में, गाओ मिंग की बेटी
* लियो वू एक नेत्रहीन छात्र चेन लेयुन के रूप में
* झांग ज़िफेंग जियांग नान, लेयुन के सहपाठी के रूप में
* वालेस चुंग ली जियांग के रूप में, एक स्टॉक ब्रोकर
* यांग जिशान क्यू फीफेई के रूप में, ली जियांग की प्रेमिका
* विलियम चान झाओ ले के रूप में, एक ग्राफिक डिजाइनर
* झोंग चुक्सी फेंग शिन के रूप में, एक हवाई परिचारिका, झाओ ले की पत्नी
* टैन जियानसी लुओ हुआ के रूप में, एक पशु प्रेमी
* कान किंगज़ी एन यिंग के रूप में, लुओ हुआ के पड़ोसी
* गुओ किलिन अह दे के रूप में, एक खाद्य-वितरण कार्यकर्ता

### अन्य कलाकार

* गोंग बीबी गाओ की पूर्व पत्नी के रूप में
* झाओ युंझुओ युवा फेंग शिन के रूप में
* ली कियान
* लैंग यूटिंग
* यू ऐली
* वांग ज़ियिक
* ओनेर

सन्दर्भ
-------

1. ↑  "徐峥新片《宠爱》定档"元旦档"".[*मृत कड़ियाँ*]
2. ↑  "徐峥监制电影《宠爱》首曝演员阵容 定档12月31日".
3. ↑  "Chong Ai (2019) - Financial Information". *The Numbers*. अभिगमन तिथि 9 April 2021.

बाहरी कड़ियाँ
-------------

* *एडोरिंग (फिल्म)*  इंटरनेट मूवी डेटाबेस पर
यज्ञयाग में यजमान को श्रौतकर्म करानेवाला व्यक्तिविशेष **ऋत्विज्** कहलाता है। ऋत्विजों की संख्या में कर्मो के अनुसार पर्याप्त भिन्नता है। अग्निहोत्री के घर पर प्रात: और सायंकाल होम करनेवाला ऋत्विज एक ही होता है, परंतु दर्श (अमावस्या के दूसरे दिन प्रतिपद को होनेवाली) इष्टि में तथा पौर्णमास (पूर्णिमा के दूसरे दिन प्रतिपदवाली) इष्टि में चार ऋत्विज् होते हैं जिनके नाम हैं - अध्वर्यु, होता, ब्रह्मा और आग्नीध्र। चातुर्मास्य याग में इन चारों के अतिरिक्त ""प्रतिप्रस्थाता"" अधिक होता है और पशुयाग में ""मैत्रावरुण"" नामक छठा ऋत्विज् भी होता है। अग्न्याधान (अग्निहोत्र ग्रहण के समय) में पूर्वोक्त चार ऋत्विजों के साथ "उद्गाता"" नामक पाँचवाँ ऋत्विज् भी होता है। अग्निष्टोम आदि सोमयाग में 16 ऋत्विज् होते हैं। ""सदस्य"" नामक 17वाँ ऋत्विज् सोमयाग में प्रत्यक्ष भाग न लेकर "सद" नामक मंडप में बैठा रहता है। आश्वलायन गृह्यसूत्र (1.23) में ऋत्विज् के चुनने की विधि (ऋत्विक्वरण) दी गई है जिनमें ऋत्विज् के सर्वांगपूर्ण, सशक्त और तरुण होने का स्पष्ट आग्रह है। यह तो हुई श्रौतकर्म की बात। स्मार्त यज्ञों में भी हवन करने तथा शांतिविधान के लिए ऋत्विज् चुना जाता है। इस प्रकार वैदिक यज्ञों का निष्पादन ऋत्विजों की विद्या, बुद्धि तथा कर्मनिष्ठा का सम्मिलित फल होता है।